****

РЕПУБЛИКА СРБИЈА

ОПШТИНА АРАНЂЕЛОВАЦ

ОПШТИНСКА УПРАВА

Број:111-4/2023-01-4

Дана: 27.06.2023. године

Аранђеловац

На основу члана 85. Закона о запосленима у аутономним покрајинама и јединицама локалне самоуправе („Службени гласник РС“, бр. 21/16,113/17,113/17- др.закон, 95/18 и 114/21), члана 9. Уредбе о спровођењу интерног и јавног конкурса за попуњавање радних места у аутономним покрајинама и јединицама локалне самоуправе (''Сл.гласник РС'', број 95/16 и 12/22) и члана 27. став 1. и члана 44 Одлуке о Општинској управи општине Аранђеловац („Службени гласник општине Аранђеловац“, бр. 5/19,10/22 и 3/23), Начелник Општинске Управе општине Аранђеловац, доноси:

**Р Е Ш Е Њ Е о именовању Конкурсне комисије за спровођење**

**изборног поступка за попуњавање извршилачког радног места интерним конкурсом**

1. ИМЕНУЈЕ СЕ се Конкурсна комисија за спровођење изборног поступка за попуњавање извршилачког радног места: **административно- технички послови за потребе Одељења** -1 извршилац,путем спровођења интерног конкурса.( у даљем тексту: Комисија), и у исту се именују:

* Милан Глушац- за Председника Комисије;
* Марија Лазаревић, - за члана Комисије,
* Ања Радовић - за члана Комисије.

Задатак Комисије је да спроведе интерни конкурс за попуну датог радног места, да сачини листу за избор и да исту доставе начелнику Управе општине Аранђеловац ради доношења решења о избору кандидата, све у складу са Закона о запосленима у аутономним покрајинама и јединицама локалне самоуправе и Уредбом о спровођењу интерног и јавног конкурса за попуњавање радних места у аутономним покрајинама и јединицама локалне самоуправе.

2. Комисија своје одлуке доносе већином гласова и води записник о свом раду. Чланови конкурсне комисије дужни су да чувају податке до којих су дошли током спровођења конкурса.

3. Овo Решење ступа на снагу даном доношења а објавиће се на огласној табли и званичној интернет презентацији општине Аранђеловац.

**Образложење**

Чланом 85. Закона о запосленима у аутономним покрајинама и јединицама локалне самоуправе („Службени гласник РС“, бр. 21/16,113/17,113/17- др.закон, 95/18 и 114/21) прописано је да Конкурсну комисију за спровођење интерног конкурса образује руководилац тако да конкурсну комисију обавезно чине непосредни руководилац организационе јединице у којој се попуњава радно место, службеник који је стручан у области за коју се попуњава радно место и службеник који обавља послове из области управљања људским ресурсима.

Чланом 9. Уредбе о спровођењу интерног и јавног конкурса за попуњавање радних места у аутономним покрајинама и јединицама локалне самоуправе (''Сл.гласник РС'', број 95/16 и 12/22) предвиђено је да „Kонкурсна комисија именује се пре него што се огласи интерни конкурс“

Чланом 27. став 1. Одлуке о Општинској управи општине Аранђеловац („Службени гласник општине Аранђеловац“, бр. 5/19,10/22 и 3/23), прописано је да: “Општинском управом руководи начелник“.

Чланом 44. Одлуке о Општинској управи општине Аранђеловац („Службени гласник општине Аранђеловац“, бр. 5/19 10/22 и 3/23), прописано је да: „Општинска управа доноси: правилнике, наредбе, одлуке, упуства, решења, закључке, препоруке, смернице и може давати инструкције и обавештења“.

У складу са наведеним, а на основу овлашћења из члана 27 и 44 Одлуке о Општинској управи општине Аранђеловац (Службени гласник општине Аранђеловац“, бр. 5/19, 10/22 и 3/23), те након доношења Решења начелника Општинске управе о попуни слободног радног места спровођењем ИНТЕРНОГ конкурса број 111-3/2023-01-4 од дана 27.06.2023.године, одлучено је као у изреци овога решења.

**Поука о правном средству**: против овога решења могуће је уложити жалбу Жалбеној комисији Општине Аранђеловац у року од осам дана од дана објављивања Решења на огласној табли и сајту Општине Аранђеловац.

НАЧЕЛНИК ОПШТИНСКЕ УПРАВЕ

Негослав Петронијевић,с.р.

доставити: члановима комисија